
1.  Úvod
Školský vzdelávací program je základným dokumentom materskej školy, podľa ktorého sa uskutočňuje výchova a vzdelávanie v školách podľa zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov. Obsah je vypracovaný podľa § 7. školského zákona, v súlade so Štátnym vzdelávacím programom pre predprimárne vzdelávanie v materských školách a Dodatkom č. 2, ktorým sa mení a zosúlaďuje so znením školského zákona.

2. Ciele, princípy a poslanie výchovy a vzdelávania
Ciele výchovy a vzdelávania upravuje § 4 zákona NR SR č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov (ďalej len školský zákon).

Cieľ výchovy a vzdelávania podľa školského zákona umožňuje deťom:
a) získať vzdelávanie podľa tohto zákona – predprimárne vzdelávanie v materskej škole,
b)získať kompetencie v oblasti komunikačných schopnosti, využívania digitálnych technológií, komunikácie v štátnom jazyku, cudzom jazyku,
c)získať kompetencie najmä v oblasti prírodných vied, humanitných vied, technických vied, matematickej gramotnosti, čitateľskej gramotnosti, pohybu a zdravia, kompetencie k celoživotnému učeniu, sociálne kompetencie, umelecké a občianske kompetencie,
d) naučiť sa správne identifikovať a analyzovať problémy a navrhovať ich riešenia a vedieť ich riešiť,
e) rozvíjať manuálne zručnosti, tvorivé, umelecké psychomotorické schopnosti,
f) posilňovať úctu k rodičom a ostatným osobám, ku kultúrnym a národným hodnotám a tradíciám štátu, ktorého je občanom, k štátnemu jazyku, k materinskému jazyku a k svojej vlastnej kultúre,
g) získať a posilňovať úctu k ľudským právam a základným slobodám a zásadám ustanoveným v Dohovore o ochrane ľudských práv a základných slobôd,
h) pripraviť sa na zodpovedný život v slobodnej spoločnosti, v duchu porozumenia a znášanlivosti, rovnosti muža a ženy, priateľstva medzi národmi, národnostnými a etnickými skupinami a náboženskej tolerancie,
ch) naučiť sa rozvíjať a kultivovať svoje správanie, starať sa a chrániť svoje zdravie vrátane zdravej výživy a životné prostredie a rešpektovať všeľudské etické hodnoty,
i) získať všetky informácie o právach dieťaťa a spôsobilosť na ich uplatnenie.
Hlavným cieľom výchovy a vzdelávania v materskej škole podľa Štátneho vzdelávacieho programu pre predprimárne vzdelávanie v materských školách je dosiahnutie optimálnej kognitívnej, senzomotorickej a sociálno – citovej úrovne ako základu pre školské vzdelávanie v základnej škole a pre život v spoločnosti.
Všeobecnými cieľmi výchovy a vzdelávania v materskej škole sú:
· zlepšovať sociálnu aktivitu dieťaťa a napĺňať potrebu sociálneho kontaktu s rovesníkmi i dospelými,

· uľahčovať dieťaťu plynulú adaptáciu na zmenené – inštitucionálne, školské prostredie,

· podporovať vzťah dieťaťa k poznaniu a učeniu,

· podporovať rozvoj individuálnych spôsobilostí dieťaťa,

· sprostredkovať základy verejnej kultúry a rozvíjať u dieťaťa dimenzie školskej spôsobilosti, aby sa ľahko adaptovalo na následné primárne vzdelávanie,

· umožňovať dieťaťu napĺňať život a učenie prostredníctvom hry, priamej skúsenosti a aktívneho bádania,

· uplatňovať a chrániť práva dieťaťa v spolupráci s rodinou, zriaďovateľom a ďalšími partnermi s rešpektovaním potrieb dieťaťa a vytvárania podmienok pre blaho všetkých detí,

· identifikovať deti so špeciálnymi výchovno – vzdelávacími potrebami a zabezpečiť im podmienky na individuálny rozvoj v súlade s týmito potrebami,

· zabezpečovať dostupnosť a rovnosť vo výchove a vzdelávaní,

· zabezpečovať dostupnosť a rovnosť poradenských služieb pre všetky deti,

· získať dôveru rodičov pri realizovaní výchovy a vzdelávania v inštitucionálnom prostredí a pri koordinovanom úsilí o zabezpečenie blaha a potrieb detí.
Východiskom realizácie daného cieľa je osobnostne orientovaný prístup rešpektujúci:
·  jedinečnosť dieťaťa,

· aktívne učenie sa dieťaťa,

· socializácia – začleňovanie sa do skupiny a kolektívu.
Princípy výchova a vzdelávania uplatňované aj v podmienkach edukačnej praxe našej materskej školy upravuje § 2 zákona NR SR č. 245/2008 Z. z. o výchove a vzdelávaní(školský zákon):

· bezplatnosť vzdelania v materskej škole zriadenej orgánom územnej samosprávy pre deti, pre ktoré je predprimárne vzdelávanie povinné,

· právo na prijatie na predprimárne vzdelávanie v materskej škole od školského roka nasledujúceho po školskom roku, v ktorom dieťa dovŕši tretí rok veku,

· rovnoprávnosť prístupu k výchove a vzdelávaniu so zohľadnením výchovno – vzdelávacích potrieb jednotlivca a jeho spoluzodpovednosti za svoje vzdelávanie,

· inkluzívne vzdelávanie pre všetky deti, vrátane cudzincov,

· zákaz všetkých foriem diskriminácie a obzvlášť segregácie,

· rovnocennosť a neoddeliteľnosť výchovy a vzdelávania vo vzdelávacom procese,

· výchovné poradenstvo,

· zdokonaľovanie procesu výchovy a vzdelávania podľa výsledkov dosiahnutých v oblasti vedy, výskumu a vývoja,

· kontrola a hodnotenie kvality výchovy a vzdelávania,

· vyvážený rozvoj všetkých stránok osobnosti dieťaťa,

· zákaz poskytovania alebo sprístupňovania informácií alebo zneužívania informačných prostriedkov, ktoré by mohli viesť k narušovaniu mravnosti alebo k podnecovaniu k národnej, rasovej a etnickej nenávisti alebo k ďalším formám intolerancie,

· rovnocennosť vzdelania získaného v štátnych školách, v školách zriadených štátom uznanou cirkvou alebo náboženskou spoločnosťou a v školách zriadených inou fyzickou osobou alebo právnickou osobou,

· zákaz používania všetkých foriem telesných trestov a sankcií vo výchove a vzdelávaní.
Za základné princípy (zásady) realizácie výchovno – vzdelávacej činnosti, ktorý aplikuje osobnostne orientovaný prístup k deťom (vychádzajúci z humanistických koncepcií) považujeme desať princípov spracovaných Tinou Bruceovou(2000):
1. Detstvo je hodnotné samé o sebe, nie je len prípravou na dospelosť.

2. Dôležité je dieťa ako celok (zdravie telesné i duševné).

3. Učenie sa dieťaťa nie je možné rozškatuľkovať, pretože všetko navzájom súvisí.

4. Akcent na vnútornú motiváciu, ktorá vyúsťuje do činnosti, ktorú dieťa samé  
    podnecuje a riadi (samostatná iniciatívna činnosť dieťaťa je jej dôsledkom). 

5. Dôraz na sebadisciplínu (rozvoj autoregulácie).

6. Vývin dieťaťa prechádza rôznymi špecifickými štádiami, ktoré treba rešpektovať.

7. Výchova a vzdelávanie dieťaťa začína od toho, čo už dieťa pozná, dokáže, ovláda.

8. Dieťa má svoj vlastný vnútorný život, ktorý sa vynorí na povrch len za priaznivých   
    podmienok a okolnosti.

9. Pre dieťa sú najdôležitejší tí ľudia (dospelí aj deti), s ktorými vstupuje najčastejšie 
    do kontaktu. 
10. Výchova dieťaťa je vnímaná ako vzájomná interakcia dieťaťa a vonkajšieho prostredia (vrátane ľudí).
Koncepcia školského vzdelávacieho programu (ďalej len ŠkVP) vychádza z filozofie humanistických teórií, kde v centre záujmu je dieťa ako aktívny učiaci sa subjekt smerujúci k vlastnému sebarozvoju. Dieťa vnímame ako potenciálnu osobnosť, ktorá sa neustále rozvíja a ktorá rozvoj neustále potrebuje. To vyžaduje od nás, ako pedagógov vytvorenie si takého postoja a prístupu ku každému dieťaťu, ktorý mu priznáva všetky práva, ktoré osobnosti patria, je zameraný na celostný rozvoj jeho osobnosti s rešpektom jeho individuality a jedinečnosti. To je možné realizovať uplatnením osobnostne orientovaného prístupu k deťom.
    Model osobnostne orientovaného prístupu preferuje nedirektívne prístupy zo strany učiteľa a plne rešpektuje jedinečnosť a individuálne potreby dieťaťa, stimuluje jeho potenciále rozvojové možnosti a akceptuje individualitu osobnostného vývinu každého dieťaťa, Osobnostne orientovaný prístup akcentuje vzťah učiteľa a dieťaťa, založený na vzájomnej úcte, rešpekte a tolerancií.
Učiteľka, ktorá uplatňuje model osobnostne orientovaného prístupu k deťom:

· toleruje – city, potreby záujmy a individuálne odlišnosti detí, svojský štýl učenie a konania, iné názory, než sú jeho vlastné, diskusiu o problémoch, chyby a omyly dieťaťa, vlastné chyby, možnosť, že ho môže dieťa prerásť.
· podporuje – samostatné myslenie a konanie dieťaťa, vyhľadávanie problémov a informácií, netradičné riešenia problémov, pozitívny vzťah dieťaťa k poznaniu, potrebu dieťaťa po sebazdokonaľovaní, spoluprácu medzi deťmi.
· vyžaduje – aktívnu a uvedomelú dispiplínu a zodpovednosť, vlastný názor, hodnotenie a sebahodnotenie dieťaťa, aby dieťa poznávalo seba, príčiny svojich chýb a nedostatkov, prednosti vlastné ale aj ostatných detí.
· očakáva a tvorí podmienky – pre úspech každého dieťaťa, zvedavosť a otázky detí, diskusiu a otvorenú komunikáciu, podnetné nápady a kritiku.
· odmieta – slepú poslušnosť a vynútenú aktivitu, atmosféru strachu, napätia, zosmiešňovanie a škatuľkovanie dieťaťa, spokojnosť s priemernosťou, nesamostatnosť a konanie iba na výzvu a pod. (Kosová,2000).
Poslaním našej materskej školy, ktorá ako výchovno – vzdelávacia inštitúcia zabezpečuje zdravé, šťastné a plnohodnotné detstvo pre každé dieťa, je aby                na základe optimálneho rozvoja svojich individuálnych rozvojových možností  a schopností malo adekvátne možnosti a podmienky hravým spôsobom:

· poznávať seba,

· poznávať svet, 

· učiť sa uplatnením vlastnej aktivity v hrách a zmysluplných činnostiach,

· získavať nové edukačné hodnotné skúsenosti v prostredí akceptujúcom jedinečnosť a rozvojové možnosti každého dieťaťa.
Vlastné ciele  materskej školy:
Humanizácia výchovy a vzdelávania:
· stimulovať komplexný rozvoj osobnosti dieťaťa ako aktívne učiaceho                     sa subjektu,
·  stimulovať rozvoj jedinečnosti a  individuality v súlade s potrebami každého dieťaťa,
· rozvíjať schopnosť empatie, učiť sa navzájom počúvať a komunikovať,

· stimulovať rozvoj vlastného sebavyjadrenia rôznymi výrazovými prostriedkami,

· rozvíjať  prosociálne správanie

· rozvíjať sebareguláciu ako vyjadrenie schopnosti prevziať na seba zodpovednosť za seba a svoj rozvoj
· rozvíjať schopnosť sebahodnotenia.

                     3. Vlastné zameranie materskej školy
Názov školského vzdelávacieho programu „Dieťa a jeho svet“, integruje dve obsahové stránky realizácie výchovno – vzdelávacieho procesu v našej materskej škole, pričom druhá v sebe zahŕňa zároveň aj stránku procesuálnu.
· Dieťa – ako východisko a cieľ výchovy. 
· Dieťa ako jedinečná osobnosť a individualita, ktorá si vytvára 3 základné dimenzie vzdelanosti: 
a) k sebe samému - (osobnostná dimenzia vzdelanosti), 

b) k ľuďom - ( sociálna dimenzia vzdelanosti)  , 

c) k  predmetnému prostrediu -  obsahová (kultúrna)dimenzia vzdelanosti cez interakciou, ktorú realizuje so skutočnosťou cez trojaké vzťahy:
a) poznávací (vedomosti) - dieťa realizuje prostredníctvom poznávacích procesov, ktoré sa v ňom súčasne aj rozvíjajú, zjednodušene možno povedať, že dieťa ním buduje predovšetkým svoje vedomosti. 
b) pretvárací (schopnosti)- realizuje sa prostredníctvom rôznych schopností dieťaťa, rozvíja si najmä svoje schopnosti.
c) hodnotiaci (postoje) - realizuje sa posúdením citom a rozumom a dieťa si ním buduje hierarchiu svojich hodnôt, svoje postoje. 
Svet dieťaťa – svet dieťaťa je iný ako svet dospelých. Dospelosť z nás robí najskôr mysliacich, cítiacich a tak konajúcich ľudí. U detí je poradie rozumu, srdca a vôle priamo opačné. Kým dospelý koná prevažne tak, ako mu káže rozum, dieťa koná tak, ako mu kážu emócie. Postup kontaktu dieťaťa s okolitým svetom je nasledovný: 

dieťa je spoluúčastné na deji, konaní, do ktorého môže zapájať svoju vôľu, dej tak vyvoláva citovú naviazanosť, ktorá vyvoláva záujem, podnecuje a objavujú sa otázky, do jeho vedomia vstupuje pozorovanie, ktoré dáva vznik jeho predstavám a pojmom -vytvára miesto rozumu. Inštinktívna, spontánna a pre detský vek najtypickejšia forma činnosti, v ktorej dieťa individuálnym a svojej vývinovej fáze zodpovedajúcim spôsobom dáva výraz svojím myšlienkam, predstavám, citom, svojmu chceniu je jednoznačne:
HRA – (ako aktívne učenie sa a poznávanie dieťaťa prostredníctvom hry – procesuálna stránka). ,,Hra je cestou dieťaťa k poznaniu sveta, v ktorom žije a ktorý je povolené meniť“. ( M. Gorkij) 

Predškolské obdobie je obdobím zlatého veku  hry. 
· hra - je nevyhnutnou súčasťou života dieťaťa. 
· hra - je pre dieťaťa najdôležitejšou činnosťou, prostredníctvom ktorej absorbuje do vlastného vedomia obrovské množstvo poznatkov, podnetov, skúseností. 
· hra - je informačnou bránou do duše dieťaťa, ktorá mu dokáže sprostredkovať prísun vnemov, pocitov, impulzov, ktorá ich dokáže transformovať do chápateľnej podoby a pomôže ich pretvoriť na vedomosti. 
· hra je osou osobnostne orientovanej predškolskej výchovy, ako najlepší spôsob, ako môže dieťa postupne zvládnuť predpoklady pre rozvoj všetkého, čo bude v živote neskôr potrebovať. 
· hra - je súčasne prostriedkom, ako dieťa môže vyjadriť vlastné vnútorne pocity, postoje, vlastné kompetencie a dať ich najavo okoliu. Je neodmysliteľným komunikačným prostriedkom na ceste dnu a von.

Z psychologického hľadiska ja hra ponímaná ako:
·  jedna zo základných potrieb dieťaťa, ako nezastupiteľná činnosť, významný motivačný činiteľ a dôležitý faktor napomáhajúci rozvoju jeho osobnosti, 

· prostriedok rozvoja jeho telesných, motorických i kognitívnych funkcií, prostriedkom poznávania sveta, vývinu emočného i sociálneho,

· ako základná činnosť poznávania dieťa fungovania a vzájomných vzťahov súčastí sveta, ktorý ho obklopuje, ako aj fungovanie a vzťahy ľudí jeho sveta sociálneho. 

· dovoľuje voľne vyjadriť myšlienky, city, názory a imaginatívne riešiť problémy,
·  pri voľnosti fantázie sa dá postupne priviesť na úroveň reality a tým dieťa učiť riešiť si svoje problémy, utlmovať agresivitu, podporovať kooperatívne správanie.

Uvedená analýza názvu školského vzdelávacieho programu konkretizuje víziu, t.j. predstavu o budúcom smerovaní a zameranie (profiláciu)  našej materskej školy.
Víziou našej materskej školy je:
Vytvoriť pre dieťa miesto, kde môže odhaliť, prejaviť, využívať a zdokonaľovať svoje možnosti a schopnosti a plniť si tak svoj ,,batôžtek výbavy“ pre život.  Zabezpečiť mu zdravú a bohatú emocionálnu pôdu aby mohlo zmysluplne, prežiť vlastné detstvo, naučilo sa milovať život a položiť tak základy autentickej osobnosti ktorá neskôr na základe jej potrebnej miery všestrannosti a harmónie dokáže slobodne a zodpovedne prekonávať svet a seba samého tvorivými činmi. 

Zameranie školského vzdelávacieho programu môžeme definovať ako,, pomôcť dieťaťu prežiť šťastne jeho detstvo“ v súlade s myšlienkou ,,byť sebou a nebyť sám“ – rešpektovanie individuálneho hľadiska a sociálneho učenia, kde vzniká vedomie ,,JA“ a vedomie ,,MY“ (personálna a sociálna výchova – ako základ humanistickej koncepcie výchovy).
 4. Profil absolventa
Dieťa je po absolvovaní materskej školy pripravené na vstup do základnej školy a na ďalší aktívny život v spoločnosti. Vzdelávanie v materskej škole smeruje k osvojeniu všeobecného vzdelania a poskytuje základné predpoklady pre všeobecné vzdelanie na nasledujúcich stupňoch vzdelávania. Dieťa, ktoré absolvuje materskú školu, disponuje štandardnými charakteristikami školskej spôsobilosti konkretizovanými vo vzdelávacích štandardoch. Ciele a vzdelávací obsah sú vyjadrené v jednotlivých vzdelávacích oblastiach tak, že sú kompatibilné so základnými požiadavkami na kombináciu vedomostí, zručností a postojov vyjadrených v koncepte tzv. kľúčových kompetencií.

Zohľadňujúc základný rámec kľúčových kompetencií dieťaťa v materskej škole získava elementárne základy:

1. komunikačných kompetencií,

2. matematických kompetencií a kompetencií v oblasti vedy a techniky,

3. digitálnych kompetencií,

4. kompetencií učiť sa, riešiť problémy, tvorivo a kriticky myslieť,

5. sociálnych a personálnych kompetencií,

6. občianských kompetencií,

7. pracovných kompetencií.

Ak dieťa, pre ktoré je plnenie predprimárneho vzdelávania v materskej škole povinné, nedosiahlo školskú spôsobilosť a pokračuje v plnení povinného predprimárneho vzdelávania, jeho vzdelávanie sa sústreďuje na odstránenie deficitov v rozvoji kľúčových kompetencií nevyhnutných na zvládnutie primárneho vzdelávania.

5. Stupeň vzdelania

Stupeň vzdelania, ktorý dieťa dosiahne absolvovaním školského vzdelávacieho programu je podľa Slovenského kvalifikačného rámca a Európskeho kvalifikačného rámca na úrovni ISCED 0 predprimárne vzdelávanie. Predprimárne vzdelávanie získa dieťa absolvovaním posledného roka vzdelávacieho programu odboru vzdelávanie v materskej škole. Dokladom o získanom stupni vzdelávania je osvedčenie o získaní predprimárneho vzdelávania. Tento doklad vydá riaditeľ materskej školy len dieťaťu, ktoré absolvovalo posledný rok vzdelávacieho programu odboru vzdelávania v materskej škole.
6. Dĺžka dochádzky  a formy výchovy a vzdelávania
Materská škola podporuje osobnostný rozvoj detí v oblasti sociálno – emocionálnej, intelektuálnej, telesnej, morálnej, estetickej, rozvíja schopnosti a zručnosti, utvára predpoklady na ďalšie vzdelávanie, pripravuje na život v spoločnosti v súlade s individuálnymi a vekovými osobitosťami detí. Výchova a vzdelávanie sa uskutočňuje podľa školského vzdelávacieho programu.

Na predprimárne vzdelávanie sa prijíma dieťa od troch rokov veku. Výnimočne možno prijať dieťa od dovŕšenia dvoch rokov veku. Dĺžka štúdia dieťaťa je v rozpätí od nástupu do materskej školy až po plnenie povinnej školskej dochádzky v základnej škole. Pre dieťa, ktoré dosiahlo päť rokov veku do 31.augusta, ktorý predchádza začiatku školského roka, od ktorého bude dieťa plniť povinnú školskú dochádzku v  základnej škole, je predprimárne vzdelávanie povinné. Povinné predprimárne vzdelávanie trvá jeden školský rok. Ak dieťa po dovŕšení šiesteho roku veku nedosiahne školskú spôsobilosť, bude pokračovať v plnení povinného predprimárneho vzdelávania ešte jeden školský rok za podmienok ustanovených v zákone.

Právo na prijatie na predprimárne vzdelávanie podľa predpisov účinných od 1. septembra 2023 má na školský rok 2024/2025 len dieťa, ktoré dovŕši štyri roky veku do 31. augusta 2024. Právo na prijatie na predprimárne vzdelávanie podľa predpisov účinných od 1. septembra 2023 na školský rok 2024/2025 sa uplatňuje podaním žiadosti o prijatie na predprimárne vzdelávanie v čase od 1. mája 2024 do 31. mája 2024.

Dieťa môže materskú školu navštevovať formou celodennej výchovy a vzdelávania, prípadne na základe žiadosti zákonného zástupcu aj formou poldennej výchovy a vzdelávania. V odôvodnenom prípade ( na základe lekárskeho potvrdenia) môže dieťa materskú školu navštevovať aj bez poberania stravy (napr. v prípade bezlepkovej diéty dieťaťa). V prípade plnenia povinného predprimárneho vzdelávania dieťaťa je poldenná výchova a vzdelávanie v rozsahu najmenej 4 hodiny denne.

Ak nejde o povinné predprimárne vzdelávanie, umožňuje zanechanie vzdelávania alebo rozhodnutie riaditeľa materskej školy o predčasnom skončení predprimárneho vzdelávania dieťaťa za podmienok ustanovených školským zákonom.

Výchova a vzdelávanie, poldenná aj celodenná, sa v materských školách uskutočňuje dennou formou.
Povinné predprimárne vzdelávanie dieťa plní formou pravidelného denného  dochádzania v pracovných dňoch v rozsahu najmenej štyri hodiny denne, okrem času školských prázdnin.

Denná forma výchovy a vzdelávania sa môže uskutočňovať aj ako dištančná:
a) v celom rozsahu vzdelávania zabezpečovaného materskou školou pre deti, ak sa vyhlási núdzový stav alebo mimoriadna situácia,

b) v rozsahu podľa rozhodnutia riaditeľa školy, ministra školstva alebo inej oprávnenej osoby v čase mimoriadnej situácie,núdzového stavu alebo výnimočného stavu pre všetky deti,

c) v rozsahu podľa rozhodnutia riaditeľa materskej školy pre deti, pre ktoré je predprimárne vzdelávanie povinné, ak kvôli zdravotnému stavu alebo iných závažných dôvodov ( napr.: rodinné dôvody, ohrozenia bezpečnosti a zdravia iných detí, ktoré sú účastníkmi výchovy a vzdelávania), nemôžu plniť povinné predprimárne vzdelávanie formou pravidelného denného dochádzania, najdlhšie počas troch po sebe idúcich mesiacov,

d) v rozsahu nevyhnutne potrebnom, najviac však jeden mesiac, z dôvodov podľa § 150 osd. 2 školského zákona.
Dištančná forma výchovy a vzdelávania pre deti plniace povinné predprimárne vzdelávanie sa realizuje formou e – mailovej komunikácie so zákonnými zástupcami detí, ktorá môže obsahovať hlasové správy, videá, informácie a inštruktáž k zadávaným činnostiam, ktoré majú deti realizovať. Aktivity sú pre deti pripravené tak, aby zákonný zástupca mohol poslať spätnú väzbu z realizovanej aktivity na veľkokapacitnom nosiči.(hard disk).

Výchova a vzdelávanie sa v materskej škole uskutočňuje prostredníctvom nasledujúcich foriem denných činností:

· hry a činnosti podľa výberu detí

· zdravotné cvičenia

· vzdelávacia aktivita

· pobyt vonku

· činnosti zabezpečujúce životosprávu (osobná hygiena, stravovanie, odpočinok).

Všetky formy denných činností usmerňujú kvalifikované učiteľky pre predprimárne vzdelávanie.

Organizácia výchovno – vzdelávacej činnosti v materskej škole je charakteristická flexibilitou striedania spontánnych a riadených činností. Usporiadanie denných činností spracúva materská škola vo forme denného poriadku, ktorý:

· zabezpečuje vyvážené striedanie spontánnych hier a riadených činností,

· vytvára dostatočný priestor pre individuálne potreby a záujmy detí,

· zabezpečuje dodržiavanie zásad zdravej životosprávy (pravidelné stravovanie, dostatočný pobyt na čerstvom vzduchu, dostatočná pohybová aktivita a odpočinok).

7. Učebné osnovy
Učebnými osnovami školského vzdelávacieho program Dieťa a jeho svet sú vzdelávacie štandardy vzdelávacích oblastí Štátneho vzdelávacieho programu pre predprimárne vzdelávanie v materských školách.
8. Vyučovací jazyk
Výchova a vzdelávanie v materských školách sa uskutočňuje v slovenskom jazyku alebo v jazyku príslušnej národnostnej menšiny.
                                           9. Hodnotenie detí
Hodnotenie predstavuje proces posúdenia úrovne vedomostí, zručností a návykov (správania) sa detí určitými diagnostickými technikami a porovnanie s vopred vytýčenými cieľmi. Zatiaľ čo diagnostika má konštatačný charakter, hodnotenie predstavuje hodnotiaci súd, ktorého adresátom je spravidla dieťa pri výučbe. Hodnotenie pritom chápeme ako kvalitatívne zhodnotenie výsledkov. 
Cieľom hodnotenia detí je poskytnutie spätnej väzby o tom, ako dieťa rozvinulo svoj potenciál, svoje schopnosti,vedomosti, zručnosti. Ide o posúdenie aktuálnej úrovne rozvoja osobnosti dieťaťa, ktoré je využité pre ďalšie plánovanie výchovno – vzdelávacej činnosti realizovanej s cieľom uskutočniť rozvoj ďalších pozitívnych rozvojových zmien.  Hodnotenie je pozitívne orientované, zamerané na posilňovanie pozitívnych prejavov správania sa.

Systém hodnotenia detí je založený na pedagogickej diagnostike a vzájomnej konzultácií medzi učiteľkami navzájom.
14. Záver

Školský vzdelávací program Dieťa a jeho svet je vypracovaný  v súlade so Štátnym vzdelávacím programom pre predprimárne vzdelávanie v materských školách a je adaptovaný konkrétne na podmienky Materskej školy Ostratice. Platí od 31.10.2023 a jeho platnosť skončí vydaním nového Školského vzdelávacieho program.
Derogačná klauzula
Vydaním tohto Školského vzdelávacieho prpogramu sa ruší predchádzajúci Školský  vzdelávací program vydaný dňa 01.09.2016 a jeho dodatky.

Školský vzdelávací program bol prerokovaný dňa 30.10.2023 v rade školy:
	Meno a priezvisko člena Rady školy
	Podpis

	Mgr. Magdaléna Máliková- predseda

zástupca za rodičov
	

	Bc. Andrea Marková

zástupca pedagogických zamestnancov
	

	PharmDr. Marianna Struhárová

zástupca za rodičov
	

	Zuzana Petríková

zástupca zriaďovateľa
	

	Katarína Neubauerová

zástupca nepedagogických zamestnancov
	


Školský vzdelávací program bol prerokovaný dňa 20.09.2023 v pedagogickej rade:
	Meno a priezvisko 
	Podpis

	Mgr.Eva Skačanyiová
	

	Bc. Andrea Marková – učiteľka MŠ
	


Školský vzdelávací program bol prerokovaný dňa 20.09.2023 na  pracovnej porade:

	Meno a priezvisko 
	Podpis

	Daniela Šámková– riaditeľka ŠJ,
	

	Oľga Ježíková– vyučená kuchárka
	

	Katarína Neubauerová–  upratovačka
	

	
	


Svojim podpisom potvrdzujem, že som bol oboznámený so Školským vzdelávacím programom:

Záznamy o platnosti, zmenách, úpravách a revidovaní ŠkVP

	Platnosť ŠkVP,

dátum
	Zmena, úprava, revidovanie (stručný popis konkrétnej aktuálnej úpravy ŠkVP)

